|  |  |  |  |  |  |
| --- | --- | --- | --- | --- | --- |
| **Analiza impactului**  **cu privire la organizarea și funcționarea Inspectoratului General Anticorupție** | | | | | |
| **Titlul analizei impactului** (poate conține titlul propunerii de act normativ): | **Proiectul hotărârii Guvernului cu privire la organizarea și funcționarea Inspectoratului General Anticorupție** | | | | |
| **Data:** | 30.05.2023 | | | | |
| **Autoritatea administrației publice (autor):** | Serviciul protecție internă și anticorupție al Ministerului Afacerilor Interne | | | | |
| **Subdiviziunea:** | Direcția management operațional | | | | |
| **Persoana responsabilă și datele de contact:** |  | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) **Determinați clar şi concis problema şi/sau problemele care urmează să fie soluționate** | | | | |  |
| Proiectul de hotărâre de Guvern este elaborat în vederea soluționării unui șir de probleme, urmare modificărilor operate prin Legea nr. 83 din 14.04.2023 pentru modificarea Codului de procedură penală (delimitarea competențelor Procuraturii Anticorupție și Centrului Național Anticorupție), potrivit cărora organul de urmărire penală al Ministerului Afacerilor Interne a fost investit cu noile competențe de efectuare a urmăririi penale, în special a infracțiunilor de corupție și celor conexe, în funcție de subiectul infracțiunii și valoarea bunurilor/prejudiciului cauzat, printre care evidențiem următoarele:  - discrepanțele capacității instituționale ale Serviciului protecție internă și anticorupție al MAI și cerințele actuale față de instituție, apărute în rezultatul modificărilor cadrului normativ în domeniu;  - apariția în timp a unor procese a scos în evidență insuficiența cronică de personal al instituției.  - lipsa unor unități de suport și/sau operaționale pentru activitatea eficientă, cum ar fi: managementul operațional, serviciului de coordonare operațională, unitatea de analiză și evaluarea informației și a riscurilor, evidență specială, unitate juridică (analiza și soluționarea contestațiilor și reprezentarea în instanță), unitate responsabilă de relații publice şi comunicare, unitate de relații internaționale și management proiectelor, unitate structurală pentru logistică și achiziții publice, audit intern, apariția unor procese/ activități în timp;  - fluctuația intensă și insuficiența de personal, precum și intensitatea muncii personalului în funcție în cadrul Serviciului;  - lipsa desconcentrării serviciilor la nivel regional;  - capacitate de reacție scăzută la combaterea manifestărilor de corupție care urmează a fi provocată cu atribuirea noilor competențe din cauza insuficienței de personal și echipament corespunzător.  Actul normativ prevede obligația MAI privind crearea subdiviziunilor teritoriale responsabile de efectuarea urmăririi penale în privința infracțiunilor de corupție, care să acopere întreg teritoriul Republicii Moldova, cu rază de activitate în zonele regionale Nord, Centru și Sud.  Această restructurare a SPIA va asigura un control eficient în prevenirea și combaterea: abuzului de serviciu, conflictelor de interese, influențelor necorespunzătoare, presiunilor, favoritismului etc., exercitate de către sau în privința ofițerilor de urmărire penală, precum și va capacita subdiviziunile teritoriale cu ofițeri de urmărire penală specializați în investigarea infracțiunilor de corupție.  Astfel, în conformitate cu prevederile alin. (1) al art. 15 din Legea nr. 98/2012 privind administrația publică centrală de specialitate, Ministerul Afacerilor Interne a elaborat proiectul hotărârii Guvernului ,,Cu privire la organizarea și funcționarea Inspectoratului General Anticorupție”.  Proiectul în cauză reprezintă un nou Regulament de organizare și funcționare a autorității anticorupție, de reorganizare prin transformare a Serviciului protecție internă și anticorupție (în continuare – SPIA) - structură fără personalitate juridică, în Inspectoratul General Anticorupție (în continuare – IGA) - autoritate administrativă din subordinea Ministerului Afacerilor Interne.  IGA este succesorul misiunii, funcțiilor, atribuțiilor, drepturilor și obligațiilor SPIA.  Prin urmare, scopul prezentei intervenții este excluderea discrepanțelor și aprobarea unui nou Regulament de activitate și organizare a autorității competente din cadrul MAI de combaterea manifestărilor de corupție conform competențelor. | | | | | |
| b**) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate** | | | | |  |
| Noile modificări ale Codului de procedură penală al Republicii Moldova (în continuare – CPP al RM) au impus reorganizarea și restructurarea SPIA în IGA, cu referire la competența efectuării urmăririi penale. Modificările respective au fost aprobate prin Legea nr. 83 din 14.04.2023 privind modificarea unor acte normative, și anume a art. 269 din CPP al RM „Competența organului de urmărire penală al Centrului Național Anticorupție”.  Astfel, în vederea îmbunătățirii cadrului legal existent, precum și în scopul limitării riscului apariției conflictelor de competență dintre Procuratura Anticorupție (în continuare – PA) și Centrul Național Anticorupție (în continuare – CNA), care în prezent sunt supraîncărcate cu dosare de corupție mică, și nici o instituție nu se concentrează asupra corupției la nivel înalt și a corupției sistemice.  Prin Legea sus menționată s-a propus ca funcția de investigare penală pentru corupția la nivel înalt să fie concentrată în cadrul PA, CNA să investigheze corupția sistemică, pe când competențele materiale privind investigarea manifestărilor de corupție ce nu cad sub incidența art. 269 din CPP al RM, să îi revină organului de urmărire penală a Ministerului Afacerilor Interne (în continuare – MAI), care urmează să coopereze cu CNA în vederea consolidării capacităților de investigare a acestor cazuri în cadrul Inspectoratului.  Așadar, conform art. 266 din CPP al RM, organul de urmărire penală al MAI efectuează urmărirea penală pentru orice infracțiune care nu este dată prin lege în competența altor organe de urmărire penală sau este dată în competența lui prin ordonanța procurorului.  Având în vedere că, SPIA este organul de urmărire penală abilitat cu atribuții specifice de a instrumenta cauzele de corupție din rândul angajaților MAI, acesta dispune de pregătire suficientă de a efectua urmărirea penală și în cazul celorlalte infracțiuni de corupție, chiar dacă subiecții infracțiunilor respective sunt alții decât polițiștii.  Mai mult ca atât, SPIA care va acoperi întreg teritoriul Republicii Moldova pentru investigarea infracțiunilor de corupție, va coopera cu CNA în vederea consolidării capacităților de investigare a acestor infracțiuni, fapt ce va contribui la specializarea profesioniștilor implicați în instrumentarea cauzelor de corupție, va asigura randamentul proceselor în curs de derulare și celor ulterioare prin focusarea pe domenii certe de competență.  În acest sens, susținem recomandările din raportul elaborat de către Comitetul Consultativ Independent Anticorupție „Ruperea cercului vicios: regândirea cadrului instituțional anticorupție în Republica Moldova, prin care se menționează că „[...] pentru o perioadă de tranziție [...], CNA și MAI trebuie să coopereze în vederea consolidării capacităților de investigare a acestor cazuri în cadrul MAI [...]” iar „[...] partenerii de dezvoltare ar trebui să susțină CNA în consolidarea capacităților de investigare a corupției sistemice, în special la nivel regional, și să contribuie la creșterea capacității personalului MAI de a investiga în mod adecvat cazurile de corupție mică (imediat și permanent)”. | | | | | |
| **c)** **Expuneți clar cauzele care au dus la apariția problemei** | | | | |  |
| Necesitatea evaluării atribuțiilor și performanțelor reale ale instituțiilor anticorupție din Republica Moldova se impune în circumstanțele în care corupția sistemică și endemică s-a înrădăcinat, iar cauzele de rezonanță nu au fost eficient investigate.  Reieșind din faptul că atât CNA, cât și PA sunt în prezent supraîncărcate cu dosare de corupție mică, nici o instituție nu se concentrează asupra corupției la nivel înalt și a corupției sistemice. Astfel, este necesar ca funcția de investigare penală pentru corupția la nivel înalt să fie concentrată în cadrul PA, iar CNA ar trebui să investigheze corupția sistemică, pe când corupția mică trebuie să fie investigată de către organul de urmărire penală al MAI, care urmează să coopereze cu CNA în vederea consolidării capacităților de investigare a acestor cazuri în cadrul MAI.  Această delimitare a funcțiilor va limita riscul apariției conflictelor de competență, va contribui la specializarea profesioniștilor implicați în instrumentarea cauzelor de corupție, va asigura randamentul proceselor în curs de derulare și celor ulterioare prin focusarea pe domenii certe de competență. | | | | | |
| d**) Descrieți cum a evoluat problema şi cum va evolua fără o intervenție** | | | | |  |
| În contextul perfecționării cadrului legal existent, precum și în scopul limitării riscului apariției conflictelor de competență dintre PA și CNA, care în prezent sunt supraîncărcate cu dosare de corupție mică și nici o instituție nu se concentrează asupra corupției la nivel înalt și a corupției sistemice, s-a propus ca funcția de investigare penală pentru corupția la nivel înalt să fie concentrată în cadrul PA, CNA să investigheze corupția sistemică, pe când competențele materiale privind investigarea manifestărilor de corupție ce nu cad sub incidența art. 269 din CPP al RM, să îi revină organului de urmărire penală al MAI, care urmează să coopereze cu CNA, în vederea consolidării capacităților de investigare a acestor cazuri în cadrul IGA.      În cazul în care nu va fi implementată noua redistribuire a competențelor de investigare a corupției (mari, sistemice, mici), respectiv crearea IGA, există riscul nerealizării în termeni propuși a acțiunilor și obiectivelor trasate și a condiționalităților asumate de Republica Moldova față de partenerii de dezvoltare și UE.       Totodată, dacă nu va fi realizată suplinirea celor 151 de funcții, din care 60 % posturi de execuție, volumul enorm de lucru va declanșa ,,arderea profesională” a funcționarilor, ceea ce va duce inevitabil la concedieri, dar și diminuarea atractivității și imaginii per ansamblu a IGA cu referire la investigarea calitativă a cazurilor de corupție, potrivit noilor competențe. | | | | | |
| **e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenția statului** | | | | |  |
| Legea nr. 98/2012 privind administrația publică centrală de specialitate  Legea nr. 288/ 2016 din privind funcționarul public cu statut special din cadrul Ministerului Afacerilor Interne;  Legea nr. 320/2012 cu privire la activitatea Poliției și statutul polițistului;  Legea nr. 158/ 2008 cu privire la funcția publică și statutul funcționarului public;  Legea nr. 83/2023 privind modificarea unor acte normative;  Legea integrității nr. 82/2017;  Codul de procedură penală nr. 122 din 14.03.2003;  Programul de consolidare a încrederii și siguranței societății prin formare profesională, integritate şi digitalizare a sistemului afacerilor interne pentru anii 2022-2025;  Ordinul MAI nr. 50/2023 cu privire la aprobarea Foii de parcurs a Ministerului Afacerilor Interne în vederea implementării acțiunilor prioritare de integrare europeană pentru anul 2023 (modificat prin Ordinul MAI nr. 241 din 16.05.2023).  Legea 82/2017 stabilește că MAI este parte componentă a autorităților anticorupție, iar art.49 alin. (1) prevede că autoritățile anticorupție responsabile sânt învestite, conform competențelor stabilite, cu următoarele atribuții de investigare a actelor de corupție și a actelor conexe acestora: a) efectuarea măsurilor speciale de investigații; b) efectuarea urmăririi penale;[…]. Prin Legea 83/2023, MAI, prin subdiviziunea sa specializată (SPIA), va prelua competența de exercitare a urmării penale pe cazuri de corupție mică.  Regulamentul de organizare și funcționare al SPIA nr. 325 din 15.10.2018 stabilește limitele competențelor SPIA, subdiviziune specializată în prevenirea și combaterea corupției, doar în cadrul MAI și subdiviziunilor sale subordonate. Odată cu aprobarea modificărilor la CPP al RM, operate prin Legea nr. 83/2023, competențele SPIA în domeniul prevenirii și combaterii corupției mici vor fi extinse la nivel național.  Prin urmare, MAI în comun cu Guvernul urmează să realizeze implementarea prevederilor Legii nr. 83/2023 privind crearea subdiviziunilor responsabile de efectuarea urmăririi penale în privința infracțiunilor de corupție, care să acopere întreg teritoriul Republicii Moldova, cu rază de activitate în zonele regionale Nord, Centru și Sud.  În același timp, acțiunea 4.2.2. din Planul de acțiuni privind implementarea Programului de consolidare a încrederii și siguranței societății prin formare profesională, integritate și digitalizare a sistemului afacerilor interne pentru anii 2022-2025, prevede modificarea cadrului normativ în vederea consolidării competențelor SPIA. | | | | | |
| **2. Stabilirea obiectivelor** | | | | | |
| a) **Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** | | | | |  |
| Obiectivul de bază al intervenției îl constituie ajustarea cadrului normativ de reglementare a activității IGA în corespundere cu necesitățile pentru exercitarea atribuțiilor de investigare eficientă a cazurilor de „corupție mică”, care poate fi realizat prin:  a) reorganizarea subdiviziunii specializate în Inspectoratul General Anticorupție, în vederea ajustării la prevederile Legii 83/2023 și instituirea unor unității structurale necesare pentru realizarea eficientă a atribuțiilor în domeniu;  b) suplinirea statelor de personal cu 151 unități pentru implementarea eficientă a competențelor funcționale și atribuțiilor stabilite, pentru organizarea și prestarea serviciilor de calitate, dezvoltarea cooperării și consolidarea capacităților instituționale în prevenirea și combaterea manifestărilor de corupție;  c) desconcentrarea atribuțiilor la nivel teritorial (prin Direcțiile Generale Nord, Centru și Sud), în scopul eficientizării activității Instituției.  Reieșind din faptul că IGA este subdiviziunea subordonată MAI cu competențe anticorupție, care va desfășura investigarea ,,corupției mici”, odată cu atribuirea competențelor menționate supra, sarcinile ce îi revin Inspectoratului General se vor mări direct proporțional cu numărul de subiecți investigați în manifestările de corupție.  La etapa actuală, odată cu realizarea obiectivului cu privire la delimitarea competențelor PA și CNA la investigarea cauzelor de corupție la nivel înalt, structura organizațională a SPIA, aprobată în 2014 nu va mai corespunde necesităților de capacitate și organizare a personalului și se confruntă cu dificultăți și deficit în activitatea sa.  Urmare acestor modificări se va produce o intensificare enormă a muncii personalului existent la moment. Dacă statul de personal nu va fi suplinit, activitatea personalului angajat în prezent se va tripla.  Numărul insuficient de personal va pune în pericol executarea calitativă și în termen a atribuțiilor, cauzată de suprasolicitarea angajaților, ceea ce va contribui la sporirea nemulțumirii angajaților MAI și înrăutățirea imaginii IGA pe plan intern.  Actualmente, staff-ul SPIA este format din 109 funcționari publici cu statut special, iar actuala organigramă a SPIA va fi depășită de timp, și nu va face față misiunii și atribuțiilor de bază.  În aceste condiții, se impune necesitatea reorganizării SPIA, prin mărirea numărului de personal atât a Direcției Generale Anticorupție, secției urmărire penală, cât și a celor de suport, precum Direcția analitică și Direcția management operațional.  Totodată, urmează a fi suplinite funcții pentru crearea structurii juridice, auditului intern, evidențe speciale și control, a celei de relații publice şi comunicare, etc.  Urmare celor expuse, se atrage atenția asupra ajustării numărului de angajați la necesitățile funcționale ale instituției.  Astfel, din calculul necesarului de personal pentru restructurarea și/sau înființarea structurilor menționate a rezultat totalul de circa 151 de funcții care trebuie suplimentate, din care 60 % posturi de execuție. Funcțiile suplimentare vor fi asigurate corelativ etapelor de reorganizare.  Este important de menționat că, pe parcursul anului 2022, de către SPIA au fost inițiate 104 cauze penale în conformitate cu prevederile Codului penal al RM, după cum urmează:   * art. 324 Cod penal (corupere pasivă) – 42; * art. 325 Cod penal (corupere activă) – 8; * art. 326 Cod penal (traficul de influență) – 14; * art. 327 (abuzul de putere sau abuzul de serviciu) şi art. 328 (excesul de putere sau depășirea atribuțiilor de serviciu) – 4; * art. 330 (îmbogățire ilicită) – 3; * alte articole (1661, 173, 190, 191, 2171, 236, 248, 2641, 290, 329, 332, 349, 351 și 361 Cod Penal) – 33.   În perioada de raport – 2022, de către ofițerii SPIA au fost examinate 1499 de petiții.  În perioada anului 2021, conform rapoartelor publicate, organul de urmărire penală al CNA a avut în gestiune 1321 de cauze penale, dintre care:  − 928 – reținute spre cercetare;  − 631 – pornite de către ofiţerii de urmărire penală ai Centrului;  − 239 – parvenite conform competenţei, de la alte organe de urmărire penală;  − 426 – finisate;  − 203 – deferite justiției.  Din numărul de 631 de cauze penale pornite de către ofiţerii de urmărire penală ai CNA:   * 418 – au constituit infracţiuni de corupţie; * 89 - infracțiuni conexe celor de corupţie; * 124 din alte categorii de infracţiuni.   Totodată, în perioada anului 2022, organul de urmărire penală al CNA a avut în gestiune 842 de cauze penale, dintre care:  − 428 – reținute spre cercetare;  − 261 – pornite de către ofițerii de urmărire penală ai Centrului,  − 147 – parvenite conform competenţei, de la alte organe de urmărire penală;  − 160 – finalizate;  − 95 – deferite justiției.  Din numărul de 261 de cauze penale pornite de către ofițerii de urmărire penală,   * 112 – au constituit infracțiuni de corupție; * 63 - infracțiuni conexe celor de corupție; * 86 din alte categorii de infracțiuni.   Potrivit raportului de activitate al CNA pentru anul 2022, ofițerii Centrului au examinat un număr de 4.177 de plângeri, cereri, demersuri, petiţii şi alte materiale și 1.411 de demersuri şi interpelări de la organele supreme de stat (Guvern, Parlament, Preşedinţie). | | | | | |
| **3. Identificarea opțiunilor** | | | | | |
| **a) Expuneți succint opțiunea „a nu face nimic”, care presupune lipsa de intervenție** | | | | |  |
| În cazul lipsei unei intervenții în actul normativ existent (,,Regulamentul de organizare și funcționare a structurii și efectivului - limită ale Serviciului protecție internă și anticorupție (SPIA) din subordinea Ministerului Afacerilor Interne”, aprobat prin ordinul MAI nr.325 din 15.10.2018), se va periclita în continuare activitatea instituției, care va spori disfuncționalitatea și deficiențele de coordonare și gestionare a domeniului de competență a instituției.  Lipsa intervenției poate perpetua disfuncționalitățile și deficiențele existente în coordonarea și gestionarea domeniului de competență al SPIA. Aceasta ar putea compromite eficiența și eficacitatea serviciului în combaterea corupției și protecția internă.  SPIA poate continua să se confrunte cu aceleași probleme și provocări care afectează capacitatea sa de a lupta împotriva corupției și de a asigura securitatea internă. Lipsa intervenției ar putea perpetua practici și proceduri învechite sau ineficiente, împiedicând instituția să se adapteze la noile amenințări și provocări în domeniul corupției.  Prin urmare, este important să se ia în considerare intervenții adecvate și actualizări ale actului normativ existent pentru a îmbunătăți funcționarea și eficacitatea SPIA. | | | | | |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea inovațiilor și întregului spectru de soluţii/drepturi/obligaţii ce se doresc să fie aprobate** | | | | |  |
| Prin intermediul prezentului proiect se propune atingerea următoarelor obiective:  a) reorganizarea subdiviziunii specializate în Inspectoratul General Anticorupție, în vederea ajustării la prevederile Legii 83/2023 și instituirea unor unității structurale necesare pentru realizarea eficientă a atribuţiilor în domeniu;  b) suplinirea statului de personal cu 151 unități pentru implementarea eficientă a competențelor funcționale și atribuțiilor stabilite, pentru organizarea și prestarea serviciilor de calitate, dezvoltarea cooperării și consolidarea capacităților instituționale în prevenirea, combaterea manifestărilor de corupție;  c) desconcentrarea atribuțiilor la nivel teritorial (prin Direcțiile Generale Nord, Centru și Sud), în scopul eficientizării activității instituției.  Sub aspect normativ, proiectul Hotărârii Guvernului prevede aprobarea Regulamentului privind organizarea şi funcționarea Inspectoratului General Anticorupție, structurii organizatorice al acestuia, listei subdiviziunilor specializate și celor subordonate.  Proiectul Regulamentului a fost elaborat în stricta corespundere cu cerințele stabilite conform Hotărârii Guvernului nr.1310/2006 cu privire la aprobarea structurii-tip a regulamentelor privind organizarea și funcționarea organului central de specialitate al administrației publice și autorității administrative din subordinea acestuia.  Prin urmare, anexa nr.1 la proiectul Regulamentului stabilește cu exactitate misiunea, domeniile de activitate, funcțiile și atribuțiile de bază ale IGA pentru realizarea misiunii și obiectivelor subsecvente acesteia în domeniu de competență.  Principalele reglementări ale proiectului țin de delimitarea expresă a atribuțiilor IGA în domeniile de competență și anume: în domeniul prevenirea şi combaterea manifestărilor de corupție, urmărirea penală, activitatea specială de investigații, analiza informațiilor și evaluarea riscurilor, organizarea activității Inspectoratului General.  Proiectul actului normativ propune formatul perfecționat și actualizat conform necesităților funcționale a structurii organizatorice a Inspectoratului General. Structura organizatorică propusă în proiect va permite exercitarea eficientă a atribuțiilor în domeniile de activitate, prevăzute în Regulament, precum și a altor atribuții de importanță majoră, întru executarea actelor normative conexe.  Astfel, în scopul implementării prevederilor Legii nr.136/2017 cu privire la Guvern și luând în considerare faptul ca IGA este o subdiviziune specializată în prevenirea și combaterea corupției, a manifestărilor de corupție și a faptelor de comportament corupțional, structura și efectivul-limită a acestuia au fost determinate în baza unei analize judicioase în ceea ce privește asigurarea posibilităților de realizare eficientă a atribuțiilor delegate.  Inspectoratul este condus de şef, numit şi eliberat din funcţie publică în condiţiile legii. Şeful este asistat de doi adjuncţi, numiţi în funcţie publică cu statut special, eliberați sau destituiți din funcţie de către ministrul afacerilor interne, la propunerea șefului Inspectoratului General.  Inspectoratul General este organizat la nivel central și în subdiviziuni cu rază de activitate în zonele regionale Nord, Centru și Sud, iar personalul acestuia este constituit din funcționari publici cu statut special, funcționari publici și personal contractual.  În ceea ce privește structura IGA, prevăzută în anexa nr.2, aceasta a fost elaborată în conformitate cu prevederile legislației în vigoare care reglementează normele de elaborare a structurilor autorităților publice și ale subdiviziunilor desconcentrate în teritoriu.  Astfel, la nivel central, IGA are în componență direcții generale, direcții, secții și servicii.  Potrivit art. 30 alin. (9) din Legea nr. 98/2012 privind administrația publică centrală de specialitate, în calitate de unitate centrală de administrare şi control, Inspectoratul General este reprezentat prin aparatul acestuia (subdiviziunea audit intern, subdiviziunea resurse umane, subdiviziunea juridică și alte subdiviziuni interne), ce se subordonează nemijlocit șefului Inspectoratului General.  În scopul formării unei instituții funcționale, se consideră imperios instituirea, extinderea și consolidarea unor unități noi și completarea funcțiilor pentru:  1. Unitatea analitică  În acest mod, pentru o previziune a volumului de sarcini ce vor reveni Inspectoratului General în domeniul analitic, ce necesită a fi acoperite la nivel național, cât și per sistemul MAI, s-a recurs la analiza structurii și activității unităților de analiză din cadrul MAI, cât și din alte instituții de forță precum CNA.  Astfel, cu trimitere la subdiviziunile similare din cadrul CNA și altor subdiviziuni MAI, precum Inspectoratul General al Poliției (IGP), Inspectoratul General al Poliției de Frontieră (IGPF) și Inspectoratul Național de Investigații (INI), se relevă următoarele.  Direcția analitică a CNA este constituită din 12 funcții, structurate în 2 Secții: Secția analiză operațională și analiza Strategică, Direcția fiind condusă de către un șef, asistat de un șef adjunct. Direcția analitică a IGP al MAI, este compusă din 11 funcții, structurate în 2 Secții: Secția analiza strategică și analiză tactică, condusă de către un șef de direcție.  Spre exemplu, pentru anul 2022, de către Direcția analitică a CNA, au fost elaborate 9 rapoarte de analiză strategică și 370 de rapoarte de analiză operațională.  Astfel, reieșind din faptul că 80 % din fluxul de sarcini ce revin CNA vor fi remise în adresa IGA al MAI, se propune consolidarea unității de analiză a Inspectoratului General prin fortificarea Direcției analitice (constituită din 12 funcții) și crearea Secției analiza operațională, Secției analiza riscurilor și Serviciului analiza strategică. Direcția fiind condusă de către un șef.  2. Unitatea pentru combaterea corupției.  În același timp, această reorganizare a IGA este necesară pentru a răspunde cerințelor actuale pe segmentul de combatere a corupției, care trebuie să fie mai eficiente și mai integrate, cu o extindere a competenței materiale, inclusiv prin crearea unor subdiviziuni subordonate, care să acopere întreg teritoriul Republicii Moldova.  Este important de menționat și faptul că noua structură va prelua petițiile, cererile, sesizările examinate anterior de către Centrul Național Anticorupție. Potrivit raportului de activitate al CNA pentru anul 2022, ofițerii Centrului au examinat un număr de 4.177 de plângeri, cereri, demersuri, petiţii şi alte materiale și 1.411 de demersuri şi interpelări de la organele supreme de stat (Guvern, Parlament, Preşedinţie).  În aceeași ordine de idei, volumul de petiții și sesizări examinate de CNA și preluat de noua structură creată, nu include măsurile speciale de investigație efectuate pe marginea cauzelor penale.  Aceste măsuri speciale de investigație sunt utilizate în mod obișnuit în cazul unor fapte de corupție mai grave, iar numărul lor poate fi semnificativ diferit de volumul de petiții și cereri primite de către CNA.  Astfel, măsurile de investigație, precum: interceptarea telefonică, urmărirea vizuală, cercetarea domiciliului, etc., presupun o abordare diferită și necesită o concentrare mai mare a resurselor și echipamentelor pentru a fi realizate în conformitate cu normele și procedurile legale.  Prin urmare, pentru gestionarea acestui volum mare de petiții și sesizări, pentru a face față noilor sarcini și volumului de lucru preluat de la CNA, noua structură va trebui să dispună de resursele necesare atât pentru asigurarea examinării petițiilor și sesizărilor, cât și a măsurilor speciale de investigație, astfel încât să asigure efectuarea unei activități coerente și eficiente în combaterea corupției mici în țară.  În acest fel, Direcția investigații a IGA urmează să fie constituită din 76 funcții, dintre care 41 de ofițeri de investigații vor activa în cadrul Direcțiilor regionale Nord, Centru și Sud - pentru o mai bună acoperire a teritoriului și o intervenție promptă în situațiile de documentare în flagrant în aceste zone, iar 33 funcții vor fi structurate în 3 Secții, a câte 11 ofițeri de investigații în fiecare secție la nivelul aparatului central (Secția 1, Secția 2 și Secția 3) - cu competență de activitate pe întreg teritoriul Republicii Moldova. Direcția fiind condusă de către un șef, asistat de un șef adjunct.  3. Unitatea urmării penale.  Ține de menționat faptul că, noile modificări ale Codului de procedură penală privitor la competența efectuării urmăririi penale, aprobate prin Legea nr.83 din 14.04.2023, reprezintă condiția de bază ce a impus reorganizarea și restructurarea organului de urmărire penală din cadrul IGA al MAI, urmare cărora aproape întreg volumul de sesizări și cauze penale examinate actualmente de organul de urmărire penală al CNA, va fi preluat de către organul de urmărire penală al MAI.  Este important de menționat că, pe parcursul anului 2022, de către SPIA au fost inițiate 104 cauze penale în conformitate cu prevederile Codului penal al RM, după cum urmează:   * art. 324 Cod penal (corupere pasivă) – 42; * art. 325 Cod penal (corupere activă) – 8; * art. 326 Cod penal (traficul de influență) – 14; * art. 327 (abuzul de putere sau abuzul de serviciu) şi art. 328 (excesul de putere sau depășirea atribuțiilor de serviciu) – 4; * art. 330 (îmbogățire ilicită) – 3; * alte articole (1661, 173, 190, 191, 2171, 236, 248, 2641, 290, 329, 332, 349, 351 și 361 Cod Penal) – 33.   În perioada de raport – 2022, de către ofițerii SPIA au fost examinate 1499 de petiții.  În perioada anului 2021, conform rapoartelor publicate, organul de urmărire penală al CNA a avut în gestiune 1321 de cauze penale, dintre care:  − 928 – reținute spre cercetare;  − 631 – pornite de către ofiţerii de urmărire penală ai Centrului,  − 239 – parvenite conform competenţei, de la alte organe de urmărire penală;  − 426 – finisate;  − 203 – deferite justiției.  Din numărul de 631 de cauze penale pornite de către ofiţerii de urmărire penală ai CNA:   * 418 – au constituit infracţiuni de corupţie; * 89 - infracțiuni conexe celor de corupţie; * 124 din alte categorii de infracţiuni.   Totodată, în perioada anului 2022, organul de urmărire penală al CNA a avut în gestiune 842 de cauze penale, dintre care:  − 428 – reținute spre cercetare;  − 261 – pornite de către ofițerii de urmărire penală ai Centrului,  − 147 – parvenite conform competenţei, de la alte organe de urmărire penală;  − 160 – finalizate;  − 95 – deferite justiției.  Din numărul de 261 de cauze penale pornite de către ofițerii de urmărire penală,   * 112 – au constituit infracțiuni de corupție; * 63 - infracțiuni conexe celor de corupție; * 86 din alte categorii de infracțiuni.   Potrivit raportului de activitate al CNA pentru anul 2022, ofițerii Centrului au examinat un număr de 4.177 de plângeri, cereri, demersuri, petiţii şi alte materiale și 1.411 de demersuri şi interpelări de la organele supreme de stat (Guvern, Parlament, Preşedinţie).  Prin urmare, o simplă analiză a cifrelor enumerate denotă faptul că pentru a prelua examinarea întregului număr de sesizări și cauze penale și a face față volumului de muncă iminent după intrarea în vigoare a noilor prevederi legislative, organul de urmărire penală din cadrul MAI urmează a fi restructurat, inclusiv prin crearea direcțiilor regionale Nord, Centru și Sud și mărirea numărului de angajați, parțial și cu preluarea unor elemente asemănătoare din structura actuală și a numărului de ofițeri ai organului de urmărire penală al CNA.  Respectiv, se propune restructurarea organului de urmărire penală cu statut de Direcție Generală, în componența căreia vor fi create 3 Direcții de urmărire penală: Direcția nr.1 (8 funcții), Direcția nr.2 (7 funcții), Direcția nr.3 (7 funcții), Serviciul evidență planificare și suport (2 funcții) și 3 Direcții de urmărire penală subordonate (Nord – 6 funcții, Centru – 5 funcții și Sud – 5 funcții), în număr total de 39 funcții cu statut de ofițeri de urmărire penală, inclusiv și conducătorii și 2 funcții de suport cu statut de funcționar public în cadrul Direcției generale, pentru activități de secretariat, evidență și arhivare.  4. Management operațional și management proiecte.  Întru implementarea documentelor de politici publice în domeniul prevenirii şi combaterii corupţiei, asigurarea funcționării sistemului de control intern managerial prin monitorizarea și coordonarea procesului de planificare în vederea creșterii eficienței și eficacității instituționale, managementul informațiilor operaționale și dezvoltarea și menținerea cooperării cu diferite autorități partenere, Direcția management operațional urmează a fi restructurată în Direcţia management strategic, constituită din 21 funcții structurate în 3 Secții: Secția management strategic (7 funcții), Secția management operațional (7 funcții) și Secția cooperare și management proiecte (5 funcții). Direcția fiind condusă de către un șef, asistat de un șef adjunct.  5. Unitate juridică.  Concomitent cu sarcinile de bază angajații IGA reprezintă instituția în instanța de judecată.  6. Unitate pentru relații publice şi comunicare.  Actualmente această unitate lipsește în organigrama SPIA, iar activitatea de bază era realizată de către Direcția management operațional a SPIA.  Crearea acestei unități este iminent necesară pentru informarea corectă și coerentă a societății civile privind activitatea desfășurată pe domeniul de activitate de către IGA, atât prin rețelele de socializare, cât și prin mass-media. Comunicarea corectă și coerentă, prestarea informațiilor veridice, va spori vizibilitatea instituției și-i va îmbunătăți imaginea.  8. Unitate logistică și achiziții publice.  Inspectoratul General fiind o subdiviziune cu personalitate juridică odată cu reorganizarea, va dispune de patrimoniu și va încheia contracte de achiziții publice. Astfel, crearea unei unități specializate și personal calificat în domeniu este necesară.  9. Unitate audit intern, care va avea misiunea de a acorda consultanță şi analize obiective privind eficacitatea sistemului de control managerial, contribuind la obținerea plus valorii și oferind recomandări pentru îmbunătățirea acestuia.  Anexa nr. 4 din proiect prevede subdiviziunile subordonate ale Inspectoratului General Anticorupție, care a fost elaborată în conformitate cu normele art. 31 din Legea nr. 98/2012 privind administrația publică centrală de specialitate.  În scopul eficientizării activității Instituției și sporirii gradului de responsabilitate a angajaților Inspectoratului General, prezentul proiect propune repartizarea razei de activitate a unităților structurale în trei zone regionale:  - zona Centru, deservită de Direcția Generală „Centru”, cu sediul în mun. Chișinău;  - zona Nord, deservită de Direcția Generală „Nord”, cu sediul în mun. Bălți;  - zona Sud, deservită de Direcția Generală „Sud”, cu sediul în or. Cahul.  Entitățile menționate vor rămâne într-un raport de subordonare ierarhică față de autoritatea centrală, dar vor beneficia de un transfer real de competențe care ar mări eficiența activității desfășurate, în special prin luarea deciziei la nivel teritorial.  În acest sens, se consideră necesară instituirea și consolidarea unităților în număr de 151 și completarea funcțiilor menționate supra. Motivele expuse mai sus determină majorarea numărului unităților de personal de la „109” (inclusiv angajați din cadrul Direcției generale protecție internă) la „227” de unități, inclusiv și angajați ai subdiviziunilor subordonate.  Justificarea acestor unități rezultă din obiectivele și sarcinile stabilite Inspectoratului General. Astfel, este imperioasă menținerea numărului de unități indicat pentru realizarea eficientă a sarcinilor atribuite.  În contextul celor expuse, scopul proiectului este crearea unui cadru comprehensiv ce va reglementa activitatea autorității competente în domeniul anticorupție într-o formulă nouă de organizare și funcționare, structura și efectivul-limită ale acestuia, contribuind în ultimă instanță la realizarea conformă a misiunii şi sarcinilor cu care este investit.  În vederea realizării scopului propus, Inspectoratul General înaintează spre aprobare proiectul hotărârii de Guvern cu referire la aprobarea Regulamentului privind organizarea și funcționarea Inspectoratului General Anticorupție al Ministerului Afacerilor Interne. | | | | | |
| **c) Expuneți opțiunile alternative analizate sau explicați motivul de ce acestea nu au fost luate în considerare** | | | | |  |
| Pe marginea problemelor care au stat la baza elaborării proiectului actului normativ nu există opțiuni alternative de intervenție, alegerea putând fi realizată doar între soluția de a modifica cadrul normativ existent și nu în aceea de a nu se interveni. | | | | | |
| **4. Analiza impacturilor opțiunilor** | | | | | |
| **a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** | | | | |  |
| Unicul organ din cadrul MAI, care are menirea de a asigura securitatea internă, prevenirea și combaterea manifestărilor de corupție în rândul personalului aparatului central al MAI, autorităților administrative și instituțiilor din subordinea acestuia este Serviciul protecție internă și anticorupție (SPIA).  Având în vedere că, în cadrul SPIA este constituit organul de urmărire penală, abilitat cu atribuții specifice de a instrumenta cauzele de corupție din rândul angajaților MAI, acesta dispune de pregătire suficientă de a efectua urmărirea penală și în cazul celorlalte infracțiuni de corupție, chiar dacă subiecții infracțiunilor respective sunt alții decât polițiștii. Or, specificul investigării infracțiunilor de corupție, indiferent de subiectul acestora, au aspecte comune, chiar uneori identice. Din aceste considerente, MAI urmează să restructureze subdiviziunea existentă, astfel încât să fie capabilă să acopere întreg teritoriul Republicii Moldova, din punct de vedere zonal (nord, centru și sud). Această restructurare a SPIA va asigura un control eficient în prevenirea și combaterea: abuzului de serviciu, conflictelor de interese, influențelor necorespunzătoare, presiunilor, favoritismului etc., exercitate de către sau în privința ofițerilor de urmărire penală, precum și va capacita subdiviziunile teritoriale cu ofițeri de urmărire penală specializați în investigarea infracțiunilor de corupție. Mai mult ca atât, SPIA care va acoperi întreg teritoriul Republicii Moldova pentru investigarea infracțiunilor de corupție, va coopera cu CNA în vederea consolidării capacităților de investigare a acestor infracțiuni, fapt ce va contribui la specializarea profesioniștilor implicați în instrumentarea cauzelor de corupție, va asigura randamentul proceselor în curs de derulare și celor ulterioare prin focusarea pe domenii certe de competență.  În acest sens, susținem recomandările din raportul elaborat de către Comitetul Consultativ Independent Anticorupție „Ruperea cercului vicios: regândirea cadrului instituțional anticorupție în Republica Moldova, prin care se menționează că „[...] pentru o perioadă de tranziție [...], CNA și MAI trebuie să coopereze în vederea consolidării capacităților de investigare a acestor cazuri în cadrul MAI [...]” iar „[...] partenerii de dezvoltare ar trebui să susțină CNA în consolidarea capacităților de investigare a corupției sistemice, în special la nivel regional, și să contribuie la creșterea capacității personalului MAI de a investiga în mod adecvat cazurile de corupție mică (imediat și permanent)”. | | | | | |
| **b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  |
| Odată cu intrarea în vigoare a legii, se impune necesitatea restructurării subdiviziunii specializate a MAI existente (SPIA) care să acoperire întreg teritoriu Republicii Moldova, cu rază de activitate în trei zone regionale (nord, centru și sud). De aceea este dificil la moment să se estimeze costurile și cheltuielile necesare pentru acest exercițiu și să se poată opera cu cifre concrete. La fel, estimarea cheltuielilor urmează a fi evaluate în timp, reieșind din competențele atribuite.  Mai mult ca atât, odată cu includerea în sarcina organului de urmărire penală al MAI a atribuției de investigare a circa 70 de componențe de infracțiuni noi, acesta trebuie să preia o sarcină pe care o realiza până la moment organul de urmărire penală al CNA.  De aceea, pe lângă preluarea atribuțiilor stabilite prin prezentul proiect (din 1 septembrie 2023) de către actuala subdiviziune specializată (SPIA), care are în jur de 110 funcții publice cu statut special, suplimentar, o soluție tranzitorie ar fi excluderea de sub moratoriu a mai multor funcții vacante existente în sistemul MAI, pentru a evita stagnarea procesului de investigare a noilor infracțiuni atribuite în competența organelor de urmărire penală a MAI.  La momentul actual, odată cu intrarea în vigoare a HG privind aprobarea Regulamentului ,,Cu privire la organizarea și funcționarea Inspectoratului General Anticorupție”, se estimează că impactul financiar pentru fondul anual de retribuire muncii pentru 151 de noi unități, va constitui cca 34 539,8 mii lei. Totodată, pentru 4 luni ale anului 2023 impactul financiar constituie 11513,32 mii lei.  Costul estimativ dotarea și asigurarea activității reieșind din majorarea numărului de personal și crearea a trei subdiviziuni regionale (asigurarea cu sedii, achitarea serviciilor inclusiv comunale, dotarea cu mobilier, tehnică de calcul, mijloace de transport, utilaj și inventar special, echipament, rechizite de birou etc.) constituie circa 30 337,0 mii lei anual, iar pentru anul 2023 constituie 16 106,8 mii lei. Costul urmează a fi ajustat urmare a identificării sediilor subdiviziunilor regionale, în rezultatul evaluării stării reale a acestor edificii.  Totodată, în contextul elaborării proiectului de buget pentru anul 2024, pentru întreținerea a 76 de angajați existenți din bugetul MAI vor fi redistribuite mijloace financiare în acest sens. Pentru anul 2023 mijloacele financiare vor fi redistribuite între instituții în cadrul aceluiași subprogram.  Drept urmare, pentru implementarea proiectului de lege se va realiza atât din contul bugetului aprobat MAI cât și prin alocarea de mijloace financiare suplimentare în contextul rectificării bugetului de stat pentru anul curent, aprobării Cadrului bugetar pe termen mediu 2024-2026 și al Legii bugetului de stat pentru anul 2024. | | | | | |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  |
| Adoptarea proiectului HG privind aprobarea Regulamentului ,,Cu privire la organizarea și funcționarea Inspectoratului General Anticorupție”, va aduce multiple beneficii pentru societate, prin crearea unei structuri specializate, care să se ocupe cu combaterea corupției mici în toate instituțiile publice. Rezultatele scontate ulterior implementării acestui proiect presupun reducerea nivelului de corupție, creșterea încrederii cetățenilor în instituțiile statului și dezvoltarea economică și socială. Acest deziderat corespunde și în eforturilor de integrare europeană a Republicii Moldova.  Deși infracțiunile care urmează a fi documentate de angajații IGA sunt incluse în categoria de “corupție mică”, și nu aduce atingere intereselor majorității cetățenilor, aceasta nu înseamnă că efectele negative ale acesteia sunt inferioare celor produse de „corupția mare”.  Fenomenul corupției în ansamblu reduce în mod semnificativ resursele publice, ceea ce, la rândul său, afectează negativ exercitarea drepturilor omului (inclusiv în cadrul procedurilor penale și litigiilor de altă natură), integritatea deciziilor administrative și judiciare, precum și mecanismele de responsabilizare decizională.  Astfel, încă o dată se justifică crearea IGA și preluarea noilor competențe, scopul final constând în optimizarea resurselor pentru creșterea eficienței în lupta împotriva corupției în Republica Moldova. | | | | | |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | | | | |  |
| Sub aspect administrativ, riscul major identificat este plecarea masivă a angajaților din sistem, ceea ce poate conduce la reducerea capacităților instituției și la diminuarea calității îndeplinirii atribuțiilor de serviciu. Pentru reducerea acestui risc menționăm necesitatea suplinirii de personal în vederea consolidării capacității instituționale pentru realizarea tuturor atribuțiilor funcționale.  Sub aspect managerial, va spori în continuare deficiența de coordonare operațională și de statut al personalului, precum și coordonarea neuniformă și dezechilibrată a structurilor regionale. | | | | | |
| **d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi** | | | | |  |
| În scopul formării unei instituții funcționale, se consideră imperios instituirea, extinderea și consolidarea unor unități noi și completarea funcțiilor.  Această restructurare a SPIA va asigura un control eficient în prevenirea și combaterea: abuzului de serviciu, conflictelor de interese, influențelor necorespunzătoare, presiunilor, favoritismului etc., exercitate de către sau în privința ofițerilor de urmărire penală, precum și va capacita subdiviziunile subordonate cu ofițeri de urmărire penală specializați în investigarea infracțiunilor de corupție.  Este necesar de menționat că, în primul rând, combaterea corupției are loc în sectorul public și în cel privat. Sectorul public este regulator și exercită controlul inclusiv în domeniul de activitate al întreprinderilor mici și mijlocii, iar în sectorul privat își desfășoară activitatea nemijlocit întreprinderile mici și mijlocii, iar asigurarea principiului de concurență loială ține nemijlocit de fenomenul corupției, care este folosit pentru a „procura serviciile” organelor regulatoare și de control pentru a înlătura concurenții.  Mai mult ca atât, IGA, care va acoperi întreg teritoriul Republicii Moldova pentru investigarea infracțiunilor de corupție, va coopera cu CNA în vederea consolidării capacităților de investigare a acestor infracțiuni, fapt ce va contribui la specializarea profesioniștilor implicați în instrumentarea cauzelor de corupție, va asigura randamentul proceselor în curs de derulare și celor ulterioare prin focusarea pe domenii certe de competență.  Prin urmare, motivul și necesitatea care ar putea duce la majorarea numărului de personal în cadrul Inspectoratului General Anticorupție (IGA) pot fi multiple și pot include următoarele aspecte:  1. Extinderea competențelor și responsabilităților: pe măsură ce fenomenul corupției devine din ce în ce mai complex și sofisticat, este necesară o extindere a competențelor și responsabilităților IGA pentru a putea face față provocărilor actuale. Acest lucru implică implicarea în investigarea și prevenirea unui spectru mai larg de infracțiuni de corupție, inclusiv infracțiuni economice și financiare.  2. Creșterea volumului de muncă: combaterea corupției presupune investigații complexe, colectarea de probe, analize financiare și juridice, monitorizarea activităților suspecte și aplicarea legii. Cu cât numărul de cazuri de corupție crește, cu atât crește și volumul de muncă al IGA. Majorarea personalului poate asigura resursele umane necesare pentru a face față acestui volum de muncă sporit și pentru a desfășura investigații eficiente și riguroase.  3. Consolidarea capacității de prevenire a corupției: în afară de investigații și aplicarea legii, IGA joacă un rol important și în prevenirea corupției. Prin majorarea numărului de personal, IGA poate dezvolta și implementa programe și strategii de prevenire a corupției, precum și de educare și conștientizare a populației cu privire la impactul negativ al corupției asupra societății.  4. Eficiența și performanța instituțională: o echipă numeroasă și bine pregătită poate contribui la creșterea eficienței și performanței IGA. Prin asigurarea unei distribuții echilibrate a sarcinilor și competențelor, precum și prin creșterea colaborării și schimbului de informații între membrii echipei, IGA poate deveni mai eficient în îndeplinirea misiunii sale de combatere a corupției.  5. Răspuns adecvat la noile provocări și tendințe în domeniul corupției: corupția evoluează în permanență, iar noile tipuri de infracțiuni și tactici necesită o adaptare și un răspuns adecvat din partea IGA. Prin adăugarea de personal bine pregătit și specializat, IGA poate fi mai pregătită să facă față noilor provocări și să rămână în pas cu schimbările în domeniul corupției.  În acest sens, se consideră necesară instituirea și consolidarea unităților în număr de 151 și completarea funcțiilor menționate supra. Motivele expuse mai sus determină majorarea numărului unităților de personal la „227” de unități, inclusiv și angajați ai subdiviziunilor subordonate.  Justificarea acestor unități rezultă din obiectivele și sarcinile stabilite Inspectoratului General. Astfel, este imperioasă menținerea numărului de unități indicat pentru realizarea eficientă a sarcinilor atribuite.  În contextul celor expuse, scopul proiectului este crearea unui cadru comprehensiv ce va reglementa activitatea autorității competente în domeniul anticorupție într-o formulă nouă de organizare și funcționare, structura și efectivul-limită ale acestuia, contribuind în ultimă instanță la realizarea conformă a misiunii şi sarcinilor cu care este investit. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Susținem ferm necesitatea reorganizării SPIA, prin crearea IGA, cu numărul de personal de 227 de angajați, pentru a face față noilor sarcini și volumului de lucru și a asigura eficiența în combaterea corupției mici în Republica Moldova. De asemenea, este imperativă dotarea și instruirea întregului personal al IGA, pentru asigurarea îndeplinirii calitative a atribuțiilor funcționale în interesul cetățenilor. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare | | | | |  |
| Adoptarea proiectului de HG nu va impune necesitatea modificării altor acte normative, însă va fi necesară restructurarea subdiviziunilor specializate existente ale MAI, cu atribuirea competenței teritoriale generale la efectuarea urmăririi penale a infracțiunilor de corupție.  Această obligație derivă din prevederile art. 4 alin. (1) și (3) din Legea nr. 133/2006 care stabilește că ofițerii de urmărire penală sânt desemnați și își desfășoară activitatea în organele de urmărire penală constituite, conform legii, în cadrul Ministerului Afacerilor Interne, Serviciului Vamal, Serviciului Fiscal de Stat și Centrului Național Anticorupție. Iar constituirea, reorganizarea și lichidarea organelor de urmărire penală de toate nivelurile se efectuează, în condițiile legii, de către conducătorii instituțiilor menționate supra. | | | | | |
| **b) Indicați clar indicatorii de performanță în baza cărora se va efectua monitorizarea** | | | | |  |
| Indicatorii de performanță:  - procesul de reorganizare a instituției finalizat;  - managementul instituțional și operațional consolidat și îmbunătățit;  - servicii calitative prestate operativ;  - vizibilitatea sporită a instituției și relația cu publicul îmbunătățită;  - raportul anual de evaluare a activității instituției. | | | | | |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea** | | | | |  |
| Primele rezultate ale intervenției vor putea fi evaluate după finalizarea procesului de reorganizare, dar nu mai devreme de 6 luni din data intrării în vigoare a proiectului.  Ulterior, monitorizarea urmează a fi efectuată anual în baza raportului de activitate al autorității competente pentru străini. | | | | | |
| **6. Consultarea** | | | | | |
| **a) Identificați principalele părți (grupuri) interesate în intervenția propusă** | | | | |  |
| Cancelaria de Stat;  Ministerul Finanțelor;  Serviciul de Informații și Securitate;  Ministerul Justiției;  Centrul Național Anticorupție. | | | | | |
| **b) Explicați succint cum (prin ce metode) s-a asigurat consultarea adecvată a părților** | | | | |  |
| În temeiul art. 9 al Legii nr. 239/2008 privind transparența în procesul decizional și pct. 177 al Regulamentului Guvernului, aprobat prin Hotărârea Guvernului nr. 610/2018, anunțul de inițiere a elaborării proiectului a fost publicat pe pagina web a Ministerului Afacerilor Interne, www.mai.gov.md, la compartimentul ,,Transparența decizională/Anunțuri privind inițierea elaborării deciziei”. Proiectul urmează de a fi avizat de următoarele autorități: Cancelaria de Stat, Ministerul Finanțelor, Ministerul Justiției, Centrul Național Anticorupție, Serviciul de Informații și Securitate. | | | | | |
| **c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)** | | | | |  |
| Compartimentul se va completa după prezentarea avizelor. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | -1 |  |  | |
| cadrul instituțional al autorităților publice | | +3 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | +2 |  |  | |
| nivelul de salarizare | | +3 |  |  | |
| condițiile și organizarea muncii | | +3 |  |  | |
| sănătatea și securitatea muncii | | +3 |  |  | |
| formarea profesională | | +3 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | +3 |  |  | |
| diversitatea culturală și lingvistică | | +3 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | +2 |  |  | |
| accesul și calitatea serviciilor de protecție socială | | +2 |  |  | |
| accesul și calitatea serviciilor educaționale | | +2 |  |  | |
| accesul și calitatea serviciilor medicale | | +2 |  |  | |
| accesul și calitatea serviciilor publice administrative | | +3 |  |  | |
| nivelul și calitatea educației populației | | +2 |  |  | |
| conservarea patrimoniului cultural | | +2 |  |  | |
| accesul populației la resurse culturale și participarea în manifestații culturale | | +2 |  |  | |
| accesul și participarea populației în activități sportive | | +2 |  |  | |
| discriminarea | | +2 |  |  | |
| alte aspecte sociale | | +2 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | |  |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
|  | | | | | |
|  | | | | | |